stanford-oval/wikipedia huggingface dataset:
โลกี

โลกีและอิดุนน์
โลกี (นอร์สเก่า: Loki) เป็นเทพเกเรในเทพปกรณัมนอร์ส โลกีมีความขี้เล่นและซุกซน ในช่วงแรกนั้นโลกีได้ช่วยเหลือเหล่าเทพแห่งอาสการ์เดอร์ในการต่อสู้กับเหล่ายักษ์ แต่เมื่อเวลาผ่านไป ความซุกซนของโลกีก็ยิ่งกลายเป็นความโหดร้ายยิ่งขึ้น เทพโลกีมีบุตร 3 ตน คือ หมาป่าเฟ็นรีร์, พญางูยอร์มุงกันเดอร์ และเฮ็ล เทวีแห่งอาณาจักรคนตาย ในวันรักนาร็อก (วันสงครามสิ้นโลก) บุตรทั้งสามของโลกีจะมีส่วนร่วมต่อสู้ในสงครามด้วย โลกียังเป็นผู้ให้กำเนิดม้าสเลย์ปนีร์ของโอดินน์
โลกีเป็นผู้สังหารบัลเดอร์ เทพแห่งความสุข โดยใช้กิ่งของต้นมิสเซิลโทซึ่งเป็นสิ่งเดียวที่ไม่เคยสาบานว่าจะไม่ทำร้ายบัลเดอร์ ทำเป็นลูกดอกแล้วหลอกให้เทพฮอเดอร์ผู้ตาบอดขว้างใส่บัลเดอร์ และเมื่อเทพเฮร์โมเดอร์ได้ไปตกลงกับเฮ็ลซึ่งจะยอมให้บัลเดอร์กลับจากยมโลกถ้าทุกชีวิตบนโลกร่ำไห้แก่บัลเดอร์ ยักษิณีซ็อกก์ปฏิเสธที่จะร่ำไห้ตามคำขอร้องของแอซีร์ผู้ส่งสาร ซึ่งเชื่อว่าซ็อกก์นั้นก็คือโลกีปลอมตัวมานั่นเอง เหตุการณ์นี้เป็นจุดเริ่มต้นที่ทำให้โลกีเป็นศัตรูกับเหล่าเทพแห่งอาสการ์เดอร์และถูกจับล่ามโซ่ไว้จนถึงวันรักนาร็อก
บะหมี่ผัด

บะหมี่ผัด อาจหมายถึง
เฉ่าเมี่ยน ของมณฑลกวางตุ้งของจีน
หมี่ฮกเกี้ยน ของมณฑลฮกเกี้ยนของจีน
ยากิโซบะ ของญี่ปุ่น
มีโกเร็ง ของอินโดนีเซียหรือมาเลเซีย
ฆี

| --- | --- |

คุณค่าทางโภชนาการต่อ 100 กรัม (3.5 ออนซ์)
พลังงาน: 3,690 กิโลจูล (880 กิโลแคลอรี)

ไขมัน: 99.8 g
อิ่มตัว: 64.9 g
 

โปรตีน: 0.2g
 

แร่ธาตุ
โพแทสเซียม: (0%) 6.5 มก.
 
 หน่วย  μg = ไมโครกรัม • mg = มิลลิกรัม  IU = หน่วยสากล 
ประมาณร้อยละคร่าว ๆ โดยใช้การแนะนำของสหรัฐสำหรับผู้ใหญ่
ฆี (อักษรโรมัน: Ghee) เป็นเนยใสประเภทหนึ่งที่มีที่มาจากอนุทวีปอินเดีย ใช้งานทั้งในการประกอบอาหาร, เป็นยารักษาโรค และเป็นส่วนหนึ่งของพิธีกรรมทางศาสนา ฆีเป็นองค์ประกอบสำคัญในการประกอบอาหารต่าง ๆ ของอนุทวีปอินเดีย ตั้งแต่บิรยานีไปจนถึงพวกของทอดกรอบ องค์ประกอบรสหลักของฆีมาจากสารคาร์บอนิล, กรดไขมันอิสระ, แล็กโทน และ แอลกอฮอล์ ฆีเป็นไขมันที่นำมาใช้ทอดกรอบได้ดีเนื่องจากมีจุดเกิดควันอยู่ที่ 250 องศาเซลเซียส (482 องศาฟาเรนไฮต์) ซึ่งสูงกว่า 200 องศาเซลเซียส (392 องศาฟาเรนไฮต์) และสูงกว่าจุดเกิดควันของน้ำมันพืชส่วนใหญ่
สูตรสำหรับทำฆีตามธรรมเนียมแบบอายุรเวท ระบุว่าทำโดยการนำนมดิบมาต้มเดือด ทิ้งไว้ให้เย็นลงที่อุณหภูมิห้องนาน 12 ชั่วโมง จากนั้นเติมดาหี (โยเกิร์ต) และทิ้งไว้ข้ามคืน จากนั้นนำไปคนกับน้ำ และนำไปเคี่ยวกลายเป็นฆี
ศัพทมูล

คำว่า ghee มาจากคำว่า "ฆฤต" (สันสกฤต: घृत; ghṛta-, สัทอักษรสากล: [ɡʱr̩tɐ]) 'เนยใส', จากราก ฆฤ- 'โปรย' ส่วนในภาษากลุ่มทราวิฑ เรียกฆีว่า นฺยฺยิ (เตลูกู: నెయ్యి; neyyi), นฺยฺ (ทมิฬ: நெய் หรือ ตุปปะกัม; துப்பகம் (tuppakam)), นฺยฺยฺ (มลยาฬัม: നെയ്യ് (ney)) และ ตุปฺป (กันนาดา: ತುಪ್ಪ (thuppa)) คำว่า เนย ในภาษาไทยมีที่มาจาก นฺยฺ ในภาษาทมิฬ
ฆีต่างกับเนยใสเล็กน้อยที่ขั้นตอนการผลิต ขบวนการผลิตเนยใสโดยทั่วไปจะเสร็จสิ้นเมื่อน้ำระเหยออกและแยกไขมัน (เนยใส) ออกจากเนื้อนมที่เหลือ ในขณะที่การผลิตฆีต้องมีการเคี่ยวเนยนั้น ซึ่งทำให้ฆีมีรสคล้ายถั่วและมีกลิ่นหอม
ในศาสนาฮินดูและพุทธ

ฆีปรากฏในการบูชา มูรติ ด้วย อารตี หรือการบูชาเพลิงจากตะเกียงที่ใช้ฆี ที่เรียกว่า ทีป และในการบูชา ปัญจามฤต (Pañcāmṛta) ซึ่งถวายบูชาฆี, มิศรี, น้ำผึ้ง, นม และ ดาหี เพื่อชำระล้างเทวรูปของพระกฤษณะในเทศกาลชนมาษฏมี หรือ พระศิวะในเทศกาลมหาศิวราตรี นอกจากนี้ในศาสนาฮินดูยังมีบทสวดบูชาที่มีการระบุถึงฆีด้วย ส่วนใน มหาภารตะ เล่าว่าตระกูล เการวะ เกิดมาจากหม้อฆี
นอกจากนี้ยังมีการใช้ฆีผสมใน ภาง เพื่อให้ความร้อนแก่กัญชาเกิดกระบวนการดีคาร์บอกซีเลชั่น ทำให้กัญชาสามารถออกฤทธิ์ทางจิตประสาทได้
ในวรรณกรรมศาสนาพุทธยังมีการเปรียบเปรยขั้นตอนการผลิตผลิตภัณฑ์จากนมกับขั้นต่าง ๆ ของการตรัสรู้ โดยผลผลิตขั้นสูงสุด สรปิรมณฑ์ นั้นว่ากันว่าคือฆีหรือเนยใส
คุณค่าทางสารอาหาร

ฆีประกอบไปด้วยไขมันเกือบทั้งหมด โดย 62% คิดเป็นไขมันอิ่มตัว นอกจากนี้ ฆีแบบจำหน่ายที่พบทั่วไปในอินเดียยังมีองค์ประกอบของไขมันทรานส์อยู่มาก ซึ่งเป็นองค์ประกอบที่เพิ่มความเสี่ยงต่อการเกิดโรคหลอดเลือดหัวใจ นอกจากนี้ ฆียังเต็มไปด้วยออกซิไดส์ดคลอเลสเตอรอล อยู่ที่ 259 μg/g หรือคิดเป็น 12.3% ของปริมาณคลอเรสเตอรอลทั้งหมดในฆี ส่วนแลกโทส กับ เคซีน นั้นมีน้อยมากในฆี ทำให้สามารถรับประทานได้ในผู้ที่มีภาวะไม่ต้านทานต่อแลกโทส
กีฬาในโอลิมปิก

การแข่งขันกีฬายิงธนูที่จัดขึ้นในเอเธนส์ช่วงโอลิมปิกฤดูร้อน 2004 โดยถูกถอนจากโปรแกรมโอลิมปิกหลังจากแอนต์เวิร์ป 1920 และได้รับการคืนสถานะในปี ค.ศ. 1972
กีฬาในโอลิมปิก (อังกฤษ: Olympic Sports) เป็นชนิดกีฬาที่มีการแข่งขันในโอลิมปิกฤดูร้อนและโอลิมปิกฤดูหนาว ในโอลิมปิกฤดูร้อน 2020 มีชนิดกีฬารวมทั้งหมด 33 ชนิด โอลิมปิกฤดูหนาว 2022 มีชนิดกีฬาทั้งหมด 7 ชนิด กีฬาโอลิมปิกแต่ละประเภท มีตัวแทนจากองค์กรปกครองระหว่างประเทศ เรียกว่า สหพันธ์นานาชาติ (IF)
คณะกรรมการโอลิมปิกสากล (IOC) กำหนดลำดับชั้นของกีฬา สาขา และรายการ ตามลำดับชั้นนี้ ชนิดกีฬาโอลิมปิกแต่ละประเภทสามารถแบ่งย่อยออกเป็นหลายสาขา ซึ่งมักถูกเข้าใจผิดว่าเป็นกีฬาที่แตกต่างกัน ตัวอย่างได้แก่ ว่ายน้ำ และ โปโลน้ำ ซึ่งในแบบแผนโอลิมปิกถือเป็น "สาขา" ของ "กีฬาทางน้ำ" (เป็นตัวแทนโดยกีฬาทางน้ำโลก) และ สเกตลีลา และ สเกตความเร็ว ซึ่งเป็น "สาขา" ของกีฬา "สเกตน้ำแข็ง" (เป็นตัวแทนโดยสหภาพสเกตระหว่างประเทศ) ในทางกลับกัน สาขาจะแบ่งย่อยออกเป็นรายการ ซึ่งจะมีการมอบเหรียญรางวัลโอลิมปิก จำนวนและประเภทของรายการอาจเปลี่ยนแปลงเล็กน้อยจากโอลิมปิกครั้งหนึ่งไปยังอีกครั้งหนึ่ง
โอลิมปิกฤดูร้อน > รายการฤดูร้อนในปัจจุบันและที่ยกเลิกไปแล้ว

กีฬา (หรือสาขาของกีฬา) ต่อไปนี้ประกอบขึ้นเป็นโปรแกรมอย่างเป็นทางการของการแข่งขันกีฬาโอลิมปิกฤดูร้อนในปัจจุบันและที่ยกเลิกแล้ว และแสดงรายการตามตัวอักษรตามชื่อที่ใช้โดยไอโอซี กีฬาที่ยกเลิกก่อนหน้านี้ที่เคยเป็นส่วนหนึ่งของโปรแกรมกีฬาโอลิมปิกฤดูร้อนในฐานะกีฬาอย่างเป็นทางการ แต่ไม่ได้อยู่ในโปรแกรมปัจจุบันอีกต่อไป ตัวเลขในแต่ละเซลล์ระบุจำนวนของรายการแข่งขันสำหรับแต่ละชนิดกีฬาที่แข่งขันในครั้งนั้น ๆ อักษรจุด (•) หมายถึงกีฬาที่มีการแข่งขันเป็นกีฬาสาธิต
8 ใน 32 ชนิดกีฬาในโอลิมปิกฤดูร้อน 2024 ประกอบด้วยหลายสาขา แต่ละสาขามีรหัสระบุ 3 ตัวอักษรที่ไม่ซ้ำกัน สาขาจากกีฬาประเภทเดียวกันจะถูกจัดกลุ่ม ภายใต้สีเดียวกัน ได้แก่
กีฬาทางน้ำ –
  บาสเกตบอล –
  แคนู/คายัค –
  จักรยาน –
  ยิมนาสติก –
  วอลเลย์บอล –
  ขี่ม้า –
  มวยปล้ำ –
  เบสบอลและซอฟต์บอล –
  คาราเต้
โอลิมปิกฤดูร้อน > กีฬาสาธิตในฤดูร้อน

อเมริกันฟุตบอล (1932)
ออสเตรเลียนฟุตบอล (1956)
โบว์ลิงสิบพิน (1988)
บูโด (1964)
เปซาปัลโล (1952)
แกลิกฟุตบอล (1904)
Glima (1912)
Gliding (1936)
เฮอร์ลิง (1904)
Kaatsen (1928)
Korfball (1920 and 1928)
La canne (1924)
โรลเลอร์ฮอกกี้ (1992)
Savate (1924)
สวีดิช (ลิง) ยิมนาสติก (1948)
เวจเทรนนิง กับ ดัมพ์เบลล์ (1904)
สกีน้ำ (1972)
โอลิมปิกฤดูหนาว > รายการปัจจุบัน

| กีฬา | กีฬา | กีฬา | 24 | 28 | 32 | 36 | 48 | 52 | 56 | 60 | 64 | 68 | 72 | 76 | 80 | 84 | 88 | 92 | 94 | 98 | 02 | 06 | 10 | 14 | 18 | 22 | 26 | 30 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ทวิกีฬาฤดูหนาว | ทวิกีฬาฤดูหนาว |  | 1 | • |  | • | • |  |  | 1 | 1 | 2 | 2 | 2 | 3 | 3 | 3 | 6 | 6 | 6 | 8 | 10 | 10 | 11 | 11 |  |  |  |
| บอบ เสลด | บอบสเล |  | 1 | 1 | 2 | 2 | 2 | 2 | 2 |  | 2 | 2 | 2 | 2 | 2 | 2 | 2 | 2 | 2 | 2 | 3 | 3 | 3 | 3 | 3 |  |  |  |
| บอบ เสลด | สเกเลตัน |  |  | 1 |  |  | 1 |  |  |  |  |  |  |  |  |  |  |  |  |  | 2 | 2 | 2 | 2 | 2 |  |  |  |
| เคอร์ลิง | เคอร์ลิง |  | 1 |  | • |  |  |  |  |  |  |  |  |  |  |  | • | • |  | 2 | 2 | 2 | 2 | 2 | 2 |  |  |  |
| ฮอกกี้น้ำแข็ง | ฮอกกี้น้ำแข็ง |  | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 2 | 2 | 2 | 2 | 2 | 2 |  |  |  |
| ลูช | ลูช |  |  |  |  |  |  |  |  |  | 3 | 3 | 3 | 3 | 3 | 3 | 3 | 3 | 3 | 3 | 3 | 3 | 3 | 4 | 4 |  |  |  |
| สเกตลีลา | สเกตลีลา |  | 3 | 3 | 3 | 3 | 3 | 3 | 3 | 3 | 3 | 3 | 3 | 4 | 4 | 4 | 4 | 4 | 4 | 4 | 4 | 4 | 4 | 5 | 5 |  |  |  |
| วิ่ง สเก็ต | สเกตความเร็วระยะสั้น |  |  |  |  |  |  |  |  |  |  |  |  |  |  |  | • | 4 | 6 | 6 | 8 | 8 | 8 | 8 | 8 |  |  |  |
| วิ่ง สเก็ต | สเกตความเร็ว |  | 5 | 4 | 4 • | 4 | 4 | 4 | 4 | 8 | 8 | 8 | 8 | 9 | 9 | 9 | 10 | 10 | 10 | 10 | 10 | 12 | 12 | 12 | 12 |  |  |  |
| สกี | สกีลงเขา |  |  |  |  | 2 | 6 | 6 | 6 | 6 | 6 | 6 | 6 | 6 | 6 | 6 | 10 | 10 | 10 | 10 | 10 | 10 | 10 | 10 | 10 |  |  |  |
| สกี | สกีข้ามทุ่ง |  | 2 | 2 | 2 | 3 | 3 | 4 | 6 | 6 | 7 | 7 | 7 | 7 | 7 | 8 | 8 | 10 | 10 | 10 | 12 | 12 | 12 | 12 | 12 |  |  |  |
| สกี | สกีลีลา |  |  |  |  |  |  |  |  |  |  |  |  |  |  |  | • | 2 • | 4 | 4 | 4 | 4 | 6 | 10 | 10 |  |  |  |
| สกี | สกีนอร์ดิกผสม |  | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 2 | 2 | 2 | 2 | 3 | 3 | 3 | 3 | 3 |  |  |  |
| สกี | สกีกระโดดไกล |  | 1 | 1 | 1 | 1 | 1 | 1 | 1 | 1 | 2 | 2 | 2 | 2 | 2 | 2 | 3 | 3 | 3 | 3 | 3 | 3 | 3 | 4 | 4 |  |  |  |
| สโนว์บอร์ด | สโนว์บอร์ด |  |  |  |  |  |  |  |  |  |  |  |  |  |  |  |  |  |  | 4 | 4 | 6 | 6 | 10 | 10 |  |  |  |
| รวมรายการ | รวมรายการ | รวมรายการ | 16 | 14 | 14 | 17 | 22 | 22 | 24 | 27 | 34 | 35 | 35 | 37 | 38 | 39 | 46 | 57 | 61 | 68 | 78 | 84 | 86 | 98 | 98 |  |  |  |
โอลิมปิกฤดูหนาว > กีฬาสาธิต

แบนดี (1952)
สกีสำหรับผู้พิการ (1984 และ 1988)
ไอซ์สตอกสปอร์ต (1936, 1964)
สกีบัลเลต์ (acroski) (1988 และ 1992)
สกีจอริง (1928)
แข่งสุนัขลากเลื่อน (1932)
สกีความเร็ว (1992)
ปัญจกรีฑาฤดูหนาว (1948)
กีฬาที่ยกเลิกการแข่งแล้ว

| กีฬา | กีฬา | 96 | 00 | 04 | 06 | 08 | 12 | 20 | 24 | 28 | 32 | 36 | 40 | 44 | 48 | 52 | 56 | 60 | 64 | 68 | 72 | 76 | 80 | 84 | 88 | 92 | 96 | 00 | 04 | 08 | 12 | 16 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| บาสก์เปโลตา |  |  | 1 |  |  |  |  |  | • |  |  |  |  |  |  |  |  | • |  |  |  |  |  |  |  | • |  |  |  |  |  |  |
| คริกเก็ต |  |  | 1 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| โครเก็ต |  |  | 3 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| เจอเดอปูม |  |  | • |  |  | 1 |  |  | • |  |  |  |  |  |  |  |  |  |  |  |  |  |  |  |  |  |  |  |  |  |  |  |
| ลาครอส |  |  |  | 1 |  | 1 |  |  |  | • | • |  | • |  |  |  |  |  |  |  |  |  |  |  |  |  |  |  |  |  |  |  |
| โปโล |  |  | 1 |  |  | 1 |  | 1 | 1 |  |  | 1 |  |  |  |  |  |  |  |  |  |  |  |  |  |  |  |  |  |  |  |  |
| แร็กเก็ต |  |  |  |  |  | 2 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| โรก |  |  |  | 1 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| รักบี้ / รักบี้ยูเนียน |  |  | 1 |  |  | 1 |  | 1 | 1 |  |  |  |  |  |  |  |  |  |  |  |  |  |  |  |  |  |  |  |  |  |  |  |
| ชักเย่อ |  |  | 1 | 1 | 1 | 1 | 1 | 1 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| เรือยนต์ |  |  | • |  |  | 3 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
กีฬาสาธิต > โอลิมปิกฤดูร้อน

Ballooning (1900)
Boules (1900)
Finnish baseball (1952)
Surf lifesaving (1900)
Longue paum (1900)
Motorsport (1900)
กีฬาสาธิต > โอลิมปิกฤดูหนาว

Disabled cross-country skiing (1988)
Military patrol (1928, 1936 and 1948)
สหพันธ์ทางการระหว่างประเทศ

กีฬาทางอากาศ1,3
อเมริกันฟุตบอล (provisional)
การแข่งรถ3
Bandy
บิลเลียด1
Boules1
โบว์ลิ่ง1
บริดจ์
Cheerleading (provisional)
หมากรุกสากล
คริกเกต2
Dancesport1
ฟลอร์บอล1
Flying disc1
Ice stock sport
คิกบ็อกซิง (provisional)1
Korfball1
ลาครอส1
Life Saving1
Motorcycle racing3
Mountaineering and Climbing
มวยไทย1
เนตบอล
Orienteering1
Pelota Vasca
โปโล2
Powerboating3
แร็กเกตบอล1
Roller sports1, 4
ซามบะ
Ski mountaineering
สควอช1
ซูโม่1
ชักเย่อ1,2
Underwater sports1
สกีน้ำ1,3,5
เวกบอร์ด1,3,5
วูซู
1 กีฬาทางการในเวิลด์เกมส์

2 ยกเลิกจากกีฬาในโอลิมปิก

3 The Olympic Charter no longer forbids motorized sports from being included in the Olympic program, but environmental impact is now considered when deciding whether to adopt new sports making the inclusion of motorized sports unlikely.

4 Skateboarding, a discipline within roller sports, was included at the 2020 Summer Olympics. Inline and roller skating has never been contested. 

5 Waterski and wakeboard share the same governing body. Cable waterskiing and cable wakeboarding have been proposed as sports that do not rely on motorboats.
เฉ่าเมี่ยน

| --- | --- |

มื้อ: มื้อหลัก
แหล่งกำเนิด: จีน
ภูมิภาค: มณฑลกวางตุ้ง
อุณหภูมิเสิร์ฟ: ร้อน
ส่วนผสมหลัก: เส้นบะหมี่, ซีอิ๊ว, ผัก
รูปแบบอื่น: เนื้อไก่, เนื้อหมู, เนื้อวัว, กุ้ง, เต้าหู้
 ตำราอาหาร: เฉ่าเมี่ยน   สื่อ: เฉ่าเมี่ยน
เฉ่าเมี่ยนเซี่ยงไฮ้
เฉ่าเมี่ยน (จีนตัวย่อ: 炒面; จีนตัวเต็ม: 炒麵; พินอิน: chǎomiàn) หรือ ฉาวหมิ่น (ยฺหวิดเพ็ง: caau2 min6) เป็นอาหารจีนประเภทหนึ่งที่ใช้เส้นบะหมี่จีน คล้ายกับยากิโซบะในอาหารญี่ปุ่น มีต้นกำเนิดจากมณฑลกวางตุ้ง
แบ่งได้เป็น 2 ประเภท คือ แบบที่นำเส้นบะหมี่มาผัดกับส่วนผสมต่าง ๆ เช่น ผักและเนื้อสัตว์ และ แบบที่นำเส้นบะหมี่ที่นำมาทอดในกระทะเหล็กแล้วราดด้วยลิวที่ผสมแป้งมันฝรั่ง
ในช่วงหลายปีที่ผ่านมา เฉ่าเมี่ยนรูปแบบเฉพาะตัวได้ถูกสร้างขึ้นในภูมิภาคต่าง ๆ ของจีน โดยใช้วิธีการผัดหรือทอดบะหมี่แบบต่าง ๆ และใส่เครื่องที่หลากหลาย
เฉ่าเมี่ยนยังเป็นอาหารที่สามารถพบได้ในพื้นที่อื่นที่มีผู้ที่อพยพจากประเทศจีน ฮ่องกง และ ไต้หวัน ด้วย และยังเป็นอาหารที่ได้รับความนิยมใน อินเดีย  เนปาล สหราชอาณาจักร และ สหรัฐอเมริกา
คอนเสิร์ต Singing Bird ตอน Lifetime Soundtrack

| --- | --- |
คอนเสิร์ตโดยธงไชย แมคอินไตย์
สถานที่จัด: อิมแพ็ค อารีน่า เมืองทองธานี
โปรดิวเซอร์: บริษัท จีเอ็มเอ็มแกรมมี่ จำกัด(มหาชน)
คอนเสิร์ต Singing Bird ครั้งที่ 2 ตอน Lifetime Soundtrack เป็นคอนเสิร์ตของ ธงไชย แมคอินไตย์ จัดขึ้นในวันที่ 11–13 พฤศจิกายน พ.ศ. 2565 ณ อิมแพ็ค อารีน่า เมืองทองธานี
คอนเสิร์ต Singing Bird ครั้งที่ 2 และอัลบั้มเบิร์ด ทเวนตี้ทู เป็นองค์ประกอบหลักในโปรเจก "เบิร์ดเปิด โปร’ดี ปี’22" ซึ่งมีการแถลงข่าวเมื่อวันที่ 22 กรกฎาคม พ.ศ. 2565 ณ อาคารจีเอ็มเอ็ม แกรมมี่ เพลส อโศก ทั้งนี้ วิชญ วัฒนศัพท์ ได้กลับมาเป็นผู้อำนวยการดนตรีอีกครั้ง เช่นเดียวกับคอนเสิร์ต Singing Bird ในครั้งแรกเมื่อ พ.ศ. 2562
เดิมคอนเสิร์ตกำหนดจัดขึ้นในวันเสาร์ที่ 12 พฤศจิกายน เพียงรอบเดียว แต่เมื่อบัตรในรอบดังกล่าวจำหน่ายหมดอย่างรวดเร็ว จึงได้เพิ่มรอบวันอาทิตย์ที่ 13 พฤศจิกายน และต่อมาได้เพิ่มการแสดงรอบที่ 3 ในวันศุกร์ที่ 11 พฤศจิกายน ซึ่งจำหน่ายบัตรหมดทั้งสามรอบ เทปบันทึกการแสดงสดของคอนเสิร์ตครั้งนี้ได้รับการเผยแพร่ทางเน็ตฟลิกซ์เมื่อวันที่ 11 มีนาคม พ.ศ. 2566
สมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินทอดพระเนตรคอนเสิร์ตดังกล่าวในรอบวันที่ 11 พฤศจิกายน เป็นการส่วนพระองค์ ในวันถัดมา ทูลกระหม่อมหญิงอุบลรัตนราชกัญญา สิริวัฒนาพรรณวดี ได้เสด็จทอดพระเนตรคอนเสิร์ตนี้เป็นการส่วนพระองค์เช่นกัน
การแสดง

| รอบการแสดง | วันแสดง | ราคาบัตร |
| --- | --- | --- |
| 3 รอบ | ศุกร์ที่ 11 พฤศจิกายน 2565 เวลา 20.00 น | 6,500 / 6,000 / 5,000 / 4,000 /  3,500 / 2,500 / 2,000 / 1,500 |
| 3 รอบ | เสาร์ที่ 12 พฤศจิกายน 2565 เวลา 19.00 น. | 6,500 / 6,000 / 5,000 / 4,000 /  3,500 / 2,500 / 2,000 / 1,500 |
| 3 รอบ | อาทิตย์ที่ 13 พฤศจิกายน 2565 เวลา 17.00 น. | 6,500 / 6,000 / 5,000 / 4,000 /  3,500 / 2,500 / 2,000 / 1,500 |
ศิลปินรับเชิญ

ศิลปินรับเชิญ ในคอนเสิร์ตครั้งนี้ได้แก่
Polycat
รัตน จันทร์ประสิทธิ์ (นะ)
เพียว วาตานาเบะ (เพียว)
พลากร กันจินะ (โต้ง)
Season Five
สุดเขต จึงเจริญ (เอก)
เอกพล สถิรากร (เจ)
สิโรดม หล่อกัณภัย (จั๊ก)
บวร อัจฉรารัตนโสภณ (เปา)
ณพสิน แสงสุวรรณ (หนุ่ม กะลา)
นำโชค ทะนัดรัมย์ (สิงโต นำโชค)
บทเพลงในคอนเสิร์ต

ต่อไปนี้เป็นบทเพลงในคอนเสิร์ต Singing Bird ครั้งที่ 2 ตอน Lifetime Soundtrack
| 0 | 1 | 2 | 3 |
| --- | --- | --- | --- |
| ลำดับ | เพลง | ผู้ร้อง & แขกรับเชิญ | รูปแบบ |
| 1 | เสียดาย | เบิร์ด | เพลงเปิดตัว |
| 2 | ฝากฟ้าทะเลฝัน + สบาย สบาย + บูมเมอแรง + พริกขี้หนู + ซ่อมได้ + แฟนจ๋า + Too Much So Much Very Much | เบิร์ด | Medley เพลงฮิต |
| 3 | ฟ้อนทั้งน้ำตา | เบิร์ด | ร้อง เต้น |
| 4 | ขออุ้มหน่อย | Polycat + เบิร์ด | ร้อง |
| 5 | กำแพง | เบิร์ด + Polycat | ร้อง |
| 6 | พบกันใหม่ | Polycat | ร้อง |
| 7 | โตมากับเพลงพี่เบิร์ด | Season Five | ร้องเพลงพิเศษที่แต่งขึ้นจากชื่อเพลงของเบิร์ด ธงไชย |
| 8 | อยู่คนเดียว | เบิร์ด + Season Five | ร้อง เต้น |
| 9 | เพลงที่ไม่มีใครฟัง | เบิร์ด | ร้อง |
| 10 | ไม่แข่งยิ่งแพ้ | เบิร์ด | ร้องร่วมโชว์กับคอรัส |
| 11 | ถ่านไฟเก่า | เบิร์ด | ร้องร่วมโชว์กับคอรัส |
| 12 | ใจบันดาลแรง แรงบันดาลใจ | เบิร์ด | ร้องร่วมโชว์กับคอรัส |
| 13 | ทุกวันได้ไหม + มีแต่คิดถึง | หนุ่ม กะลา + เบิร์ด | ร้อง |
| 14 | คนไม่มีแฟน + เธอเป็นแฟนฉันแล้ว | เบิร์ด + หนุ่ม กะลา | ร้อง |
| 15 | เหนื่อยไหม | หนุ่ม กะลา | ร้อง + เล่นกีต้าร์ |
| 16 | ต้องโทษดาว... | สิงโต นำโชค + เบิร์ด | ร้อง + เล่นกีต้าร์ |
| 17 | คู่กัด + อย่าต่อรองหัวใจ + เงียบ ๆ คนเดียว + หมอกหรือควัน | เบิร์ด + สิงโต นำโชค | Medley แตรวง |
| 18 | อยู่ต่อเลยได้ไหม | สิงโต นำโชค | ร้อง + เล่นกีต้าร์ |
| 19 | ทดลองใช้ | เบิร์ด | ร้อง เต้น |
| 20 | อย่าทำอย่างนี้ไม่ว่ากับใคร…เข้าใจไหม | เบิร์ด | ร้อง รวมเพลงเศร้า |
| 21 | กลับไม่ได้ ไปไม่ถึง | เบิร์ด | ร้อง รวมเพลงเศร้า |
| 22 | ก็เลิกกันแล้ว | เบิร์ด | ร้อง รวมเพลงเศร้า |
| 23 | I Just Wanna Pen Fan You Dai Bor? | เบิร์ด + สิงโต นำโชค | ร้อง เต้น |
| 24 | มากองรวมกันตรงนี้ | เบิร์ด + รวมศิลปิน | ร้อง เต้น |
| 25 | ความสุข ความทรงจำ ไม่มีที่สิ้นสุด | เบิร์ด | เพลงปิดท้ายคอนเสิร์ต |
กิจกรรม

กิจกรรม KICK-OFF : ขวัญเอยขวัญมา โดยกระทรวงวัฒนธรรมพร้อมรับขวัญคนไทยจากเหตุการณ์  covid-19 ด้วย 5F เพื่อขับเคลื่อนเศรษฐกิจไทย โดยจัดบูธนิทรรศการและกิจกรรม หน้างานคอนเสิร์ต  Singing Bird  ครั้งที่ 2 ณ อิมแพคอารีน่า เมืองทองธานี เมื่อเดือน พฤศจิกายน 2565 โดยมีผู้ร่วมชมนิทรรศการในงานกว่า  30,000  คน
พายุไต้ฝุ่นชบา (พ.ศ. 2547)
การเตรียมการ > กวมและหมู่เกาะนอร์เทิร์นมาเรียนา

ศูนย์พักพิงฉุกเฉินในกวม และหมู่เกาะนอร์เทิร์นมาเรียนาได้เปิดขึ้นเพื่อรอพายุไต้ฝุ่นชบาเพื่อตอบสนองต่อคำเตือนเกี่ยวกับพายุหมุนเขตร้อน ซึ่งได้ประกาศไว้ทั่วพื้นที่ ภูมิภาคเดียวกันก็ยังคงฟื้นตัวจากพายุไต้ฝุ่นเถ่งเถงในปี พ.ศ. 2547 ซึ่งได้ก่อให้เกิดความเสียหายอย่างหนักในเดือนมิถุนายน และในวันเดียวกันกับที่พักพิงได้เปิดขึ้น ผู้คนประมาณ 442 คน ได้ถูกย้ายไปอยู่ที่ 7 ที่พักอาศัยในกวม และตัวเลขนี้ได้เพิ่มขึ้นเป็นประมาณเกือบ 2,000 หลัง โรงเรียน 10 แห่ง ได้เปลี่ยนไปกลายเป็นที่พักพิงฉุกเฉิน และท่าอากาศยานนานาชาติอันโตนิโอ บี.วอน แพต ใกล้กวมได้ถูกปิดเป็นส่วนหนึ่งของขั้นตอนการเตรียมการของยูเอสเอสคิตตี้ ฮอว์ก (CV-63) ซึ่งได้รับการประจำการอยู่กวมตั้งแต่วันที่ 19 สิงหาคม ให้ออกเดินทางในช่วงเวลาเช้าของวันที่ 21 สิงหาคม เพื่อหลีกเลี่ยงพายุไต้ฝุ่นชบา
การเตรียมการ > ประเทศญี่ปุ่น

พายุไต้ฝุ่นชบาเคลื่อนตัวไปทางทิศตะวันตกในวันที่ 28 สิงหาคม จึงทำให้สำนักงานอุตุนิยมวิทยาญี่ปุ่น (JMA) คาดการณ์ว่าพายุจะเคลื่อนตัวขึ้นฝั่งทางตะวันตกเฉียงใต้ของประเทศญี่ปุ่นในวันรุ่งขึ้น และคาดว่าจะมีฝนตกหนักในหลายจังหวัด เส้นทางเรือข้ามฟากประมาณ 16 เส้น ได้ถูกยกเลิกทั่วทางตะวันตกเฉียงใต้ของประเทศญี่ปุ่น และ เที่ยวบินประมาณ 244 เที่ยวบิน ทั้งขาไปขากลับจากสนามบินทางตอนใต้ของเกาะคีวชูได้ถูกยกเลิกเพื่อตอบสนองต่อพายุที่กำลังจะเคลื่อนตัวมาถึงในวันที่ 29 สิงหาคม ซึ่งส่งผลกระทบต่อผู้โดยสารประมาณ 15,000 คน และในวันรุ่งขึ้นเที่ยวบินภายในประเทศอีกประมาณ 739 เที่ยวบิน ได้ถูกยกเลิกส่งผลกระทบต่อผู้โดยสารอีกประมาณ 60,000 คน และรถไฟด่วนหลายสายได้ถูกยกเลิกเช่นกัน มีผู้อพยพประมาณ 12,000 คน บนเกาะคีวชู และเกาะชิโกกุ และในโอโนมิจิได้มีการอพยพประชาชนประมาณ 3,500 คน เหตุคลื่นลมแรงสูงจากพายุ
ผลกระทบ > ประเทศญี่ปุ่น

พายุไต้ฝุ่นชบาเป็นพายุที่สร้างความเสียหายสูงสำหรับทั่วประเทศญี่ปุ่น จึงทำให้มีผู้เสียชีวิตประมาณ 18 ราย มีผู้ได้รับบาดเจ็บประมาณ 45 ราย และมีผู้ได้รับบาดเจ็บสาหัสประมาณ 240 ราย นอกจากนี้ ยังได้รับความเสียหายอยู่ที่ประมาณ 244 พันล้านเยน (2 พันล้านดอลลาร์สหรัฐ) อีกด้วย ผลการชำระค่าประกันมูลค่าความเสียหายอยู่ที่ประมาณ 146.5 พันล้านเยน (1.2 พันล้านดอลลาร์สหรัฐ) บ้านเรือนประมาณ 8,627 หลัง ได้รับความเสียหายอย่างหนักจากผลกระทบของพายุ และบ้านเรือนอีกประมาณ 46,561 หลัง ได้ถูกน้ำท่วม มูลค่าความเสียหายที่ทำให้พายุไต้ฝุ่นชบาเป็นพายุที่ส่งผลกระทบต่อประเทศญี่ปุ่นมากที่สุดในปี พ.ศ. 2547 และพายุไต้ฝุ่นชบายังคงเป็นพายุที่สร้างความเสียหายมากเป็นอันดับที่ 14 ในประวัติศาสตร์ของประเทศญี่ปุ่น
ผลกระทบ > ประเทศญี่ปุ่น > เกาะคีวชู

ลมแรงที่เกิดจากพายุไต้ฝุ่นชบาได้ทำให้พื้นที่เกษตรกรรมในคิตะไดโทจิมะได้รับความเสียหาย เช่น ต้นข้าว และพืชไร่อ้อย เป็นต้น และส่งผลให้เกิดมูลค่าความเสียหายอยู่ที่ประมาณ 39.2 เยน (360,000 ดอลลาร์สหรัฐ) สามวันต่อมา พายุไต้ฝุ่นชบาได้เคลื่อนตัวผ่านไปใกล้หมู่เกาะอามามิ และกิ่งจังหวัดโอชิมะ จึงทำให้เกิดฝนตกหนัก และลมกระโชกแรง อันเป็นผลมาจากผลกระทบเหล่านี้ บ้านเรือนประมาณ 5,800 หลัง ได้ประสบปัญหาไฟฟ้าดับ และตัวเลขนี้ได้เพิ่มขึ้นอย่างรวดเร็วจนกลายเป็นประมาณเกือบ 20,000 หลัง บ้านเรือนอีกประมาณ 100 หลัง ได้ถูกน้ำท่วม ปริมาณน้ำฝนสูงสุดอยู่ที่ประมาณ 300 มิลลิเมตร (11.8 นิ้ว) บนเกาะคีวชู ลมแรงได้พัดหลังคาบ้าน และหน้าต่างบานในอาคารอื่น ๆ อีกหลายแห่ง มีผู้ได้รับบาดเจ็บ 1 ราย เนื่องจากกระจกปลิวใส่ และในทำนองเดียวกันอีก 1 ราย ได้รับบาดเจ็บ เนื่องจากกระจกแตกใส่ในยากูชิมะ
พายุไต้ฝุ่นชบาถล่มพื้นที่ในจังหวัดคาโงชิมะ จึงทำให้เกิดความเสียหายอย่างหนักต่อการเกษตร และโครงสร้างของอาคารหลายแห่งได้รับความเสียหาย บ้านเรือนประมาณ 1,033 หลัง ได้ถูกน้ำท่วม และบ้านเรือนในคาโงชิมะอีกประมาณ 32,300 หลัง ไม่มีไฟฟ้าใช้ ผลกระทบของพายุไต้ฝุ่นชบาส่งผลให้บ้านเรือนไม่มีไฟฟ้าใช้ประมาณ 328,000 หลัง ในวันรุ่งขึ้น ความเสียหายในจังหวัดมีมูลค่าอยู่ที่ประมาณ 5.17 พันล้านเยน (47 ล้านดอลลาร์สหรัฐ) และมีผู้เสียชีวิตประมาณ 2 ราย ผลรวมของปริมาณน้ำฝนวัดทั่วประเทศญี่ปุ่นเป็นผลมาจากพายุฝนฟ้าคะนองที่เกิดขึ้นในบริเวณใกล้เคียงกับจังหวัดมิยาซากิ ปริมาณน้ำฝนในเอบิโนะสูงสุดอยู่ที่ประมาณ 821 มิลลิเมตร (32.32 นิ้ว) สถานีในมิคาโดะสังเกตปริมาณน้ำฝนประมาณ 61 มิลลิเมตร (2.40 นิ้ว) ในระยะเวลา 1 ชั่วโมง ซึ่งมากกว่าการวัดอื่น ๆ ในประเทศญี่ปุ่นในช่วงเวลาเดียวกันในจังหวัดนั้น บ้านเรือนประมาณ 1,000 หลัง ไม่มีไฟฟ้าใช้ มีผู้เสียชีวิตประมาณ 2 ราย และมีผู้ได้รับบาดเจ็บอีกประมาณ 27 ราย ตัวเลขความเสียหายในมิยาซากิสูงถึงประมาณ 38.8 พันล้านเยน (353 ล้านดอลลาร์สหรัฐ)
กองกำลังป้องกันตนเองภาคพื้นดินญี่ปุ่นถูกส่งทั้งในจังหวัดมิยาซากิ และคาโงชิมะ เพื่อช่วยเหลือผลกระทบต่อผู้คน และค้นหาผู้ที่สูญหายไป บ้านเรือนประมาณ 100 หลัง ในจังหวัดคูมาโมโตะไม่มีไฟฟ้าใช้ ต้นไม้โค่นล้มกีดขวางเส้นทางคมนาคม และเกิดดินถล่มหลายแห่ง เนื่องจากฝนตกหนัก และมีความเสียหายสูงถึงประมาณ 1.9 พันล้านเยน (17.4 ล้านดอลลาร์สหรัฐ) แม้ว่าจะไม่มีผู้เสียชีวิต แต่มีผู้ได้รับบาดเจ็บประมาณ 7 ราย คลื่นลมแรงในจังหวัดฟูกูโอกะทำให้เกิดความเสียหายตามแนวชายฝั่ง และส่งผลให้เกิดน้ำท่วมภายในประเทศบางส่วน แม้ว่าจะตั้งอยู่ติดกับชายฝั่งจังหวัดนางาซากิ แต่ก็เกิดประสบปัญหาน้ำท่วมในระดับปานกลางโดยมีอาคารไม่กี่แห่งที่ถูกน้ำท่วม ความเสียหายทางการเกษตรมีมากขึ้นโดยพื้นที่การเกษตรประมาณ 5,645 เฮกตาร์ จมอยู่ใต้น้ำ ผลกระทบนี้คล้ายกันที่เกิดขึ้นในจังหวัดซางะ ซึ่งความเสียหายมีมูลค่าประมาณ 2.2 พันล้านเยน (20.1 ล้านดอลลาร์สหรัฐ) จังหวัดโออิตะได้ประสบความสูญเสียอย่างหนัก เนื่องจากถูกทั้งฝนตกหนัก และลมกระโชกแรง ซึ่งส่งผลกระทบต่อทั้งจังหวัด อาคารหลายแห่งได้รับความเสียหายด้านหน้าอาคาร และมีรายงานผลกระทบต่อผลผลิต เช่น ข้าว พืชผัก ผลไม้ เป็นต้น ความเสียหายที่เกิดขึ้นในจังหวัดโออิตะมีมูลค่าโดยรวมประมาณ 3.4 พันล้านเยน (31 ล้านดอลลาร์สหรัฐ)
ผลกระทบ > ประเทศญี่ปุ่น > พื้นที่อื่น ๆ ในประเทศญี่ปุ่น

เมื่อวันที่ 26 สิงหาคม มีรายงานผู้เสียชีวิต 1 ราย อยู่นอกจังหวัดโคจิ และอีก 1 ราย อยู่นอกจังหวัดเอฮิเมะ เนื่องจากถูกคลื่นซัดหายไป ซึ่งคาดว่าคลื่นน่าจะสูงถึงประมาณ 3 เมตร เหนือระดับน้ำทะเลในระดับปานกลาง การเสียชีวิตเหล่านี้เกิดขึ้นในขณะที่พายุยังคงเคลื่อนตัวอยู่ในทะเลเปิด สี่วันต่อมา เรือสินค้าประเทศเวียดนาม (Vihan 05) ได้เกยตื้นใกล้กับแหลมยูระในจังหวัดเอฮิเมะ และในตอนแรกจะมุ่งหน้าไปยังคูเระ ฮิโรชิมะ ลูกเรือประมาณ 4 ราย จากทั้งหมดประมาณ 20 ราย ของเรือลำนี้ได้ถูกคลื่นซัด และสูญหายไปก่อนที่จะเกิดอุบัติเหตุทางภาคพื้นดิน บ้านเรือนประมาณเกือบ 400 หลัง ได้ถูกน้ำท่วมด้วยฝนตกหนัก ผลกระทบจากพายุฝนฟ้าคะนอง และคลื่นลมแรง จึงทำให้การขนส่งเกิดความล่าช้า และได้มีการยกเลิกการขนส่งจำนวนมาก หน่วยไฟฟ้าทั้งหมดประมาณ 116,453 หน่วย ได้ขัดข้องในระหว่างการเคลื่อนตัวผ่านของพายุไต้ฝุ่นชบา ความเสียหายโดยรวมประมาณ 39.6 พันล้านเยน (360 ล้านดอลลาร์สหรัฐ) มากกว่าจังหวัดอื่นในประเทศญี่ปุ่น บ้านเรือนประมาณ 98,014 หลัง ได้ประสบปัญหาไฟฟ้าดับในระหว่างพายุกำลังเคลื่อนตัวผ่านเกาะฮนชู
ดูเพิ่ม

สถานีย่อยพายุหมุนเขตร้อน
ฤดูพายุไต้ฝุ่นแปซิฟิก พ.ศ. 2547
รายชื่อของพายุชบา
พายุไต้ฝุ่นที่มีเส้นทางที่คล้ายกัน
พายุไต้ฝุ่นไอดา พ.ศ. 2501
พายุไต้ฝุ่นแนนซี พ.ศ. 2504
พายุไต้ฝุ่นทิป พ.ศ. 2522
พายุไต้ฝุ่นวิภา พ.ศ. 2556
พายุไต้ฝุ่นเชบี พ.ศ. 2561
พายุไต้ฝุ่นฮากีบิส พ.ศ. 2562